গাজীপুরের কালিয়াকৈরে অভিযান চালিয়ে আটটি অবৈধ করাতকল উচ্ছেদ করা হয়েছে। গতকাল মঙ্গলবার দুপুরে কালিয়াকৈর রেঞ্জের মৌচাক ভান্নারা সাববিটের মাঝুখান ও সোনাতলা বিটের লস্করচালা এলাকায় অভিযান চালিয়ে এসব করাতকল উচ্ছেদ করা হয়। এ সময় বিভিন্ন মালামাল জব্দ করা হয়েছে। বন বিভাগ সূত্রে জানা যায়, মৌচাক ভান্নারা মাঝুখান, সোনাতলা ও লস্করচালা এলাকায় দীর্ঘদিন ধরে অবৈধভাবে করাতকল স্থাপন করে ব্যবসা করা হচ্ছে। গতকাল দুপুরে গাজীপুরের সহকারী বন সংরক্ষক এনামুল হকের নেতৃত্বে কালিয়াকৈর রেঞ্জ কর্মকর্তা এ কে এম আজাহারুল ইসলাম, মৌচাক বিট কর্মকর্তা সজীব মজুমদার, চন্দ্রা বিট কর্মকর্তা খন্দকার মাহমুদুল হক মুরাদ ও সোনাতলা বিট কর্মকর্তা দিলিপ মজুমদার এবং বিভিন্ন বিটের কর্মকর্তা-কর্মচারীদের নিয়ে অবৈধ করাতকল উচ্ছেদে অভিযান চালানো হয়। এ সময় আটটি করাতকল উচ্ছেদ করা হয়। জব্দ করা হয় বিভিন্ন মালামাল।